Ingenieur by water-aanleg vermoor | Maroela Media
Die toneel in Ottawa by Durban, waar die ingenieur vermoor is.
Die eThekwini-munisipaliteit het "met die minagting wat dit verdien" die moord op een van sy ingenieurs Woensdag verwerp.
Msakwakhe Mayisela, munisipale woordvoerder, het gesê die stad het 'n beroep op wetstoepassers gedoen om geen steen onaangeroer te laat in die soektog na die aanvaller wat "die stad en ons land van 'n broodnodige ingenieur ontneem" het nie.
Die man is Woensdag omstreeks 16:00 by die afvalwaterverwerkingsaanleg in Ottawa vermoor. Hy is glo 'n enkele keer in die kop geskiet.
Kol. Thembeka Mbhele, 'n polisiewoordvoerder, het die voorval bevestig, maar kon nie dadelik verdere besonderhede verskaf nie.
Prem Balram, woordvoerder van Reaction Unit South Africa (RUSA), het gesê volgens die man se kollegas was daar tussen 10 en 15 mense in die gebou toe die skietery plaasgevind het. Die slagoffer was glo in 'n kantoor saam met 'n vrouekollega, toe twee mans hulle genader het.
"Een van die verdagtes het aan haar deur geklop, wat die slagoffer oopgemaak het. Die aanvallers het op sy naam na hom gevra, voordat hy geskiet is. Die verdagtes het daarna deur 'n stukkende sementheining na 'n spoorlyn aan die agterkant van die eiendom gevlug. Beamptes van RUSA het 'n soektog na hulle van stapel gestuur," het Balram gesê.
Mayisela het gesê die stad het sy medelye met die man se gesin betuig en sal verseker dat sy betrokke kollegas berading ontvang.
Die aanvallers is nog soek.
Dit voel en lyk of Suid Afrika soos Colombia geword het – As ek jou nie like nie – of jy krap in my slaai – of jy is n n pos wat iemand anders verdien – Raak ons net eenvoudig van jou ontslae. Colombia is dit nou net die Drug lords wat dit doen maar hier in die korrupte SA – alle man – Bring die DOOD STRAF TERUG – Genoeg is genoeg,
Magda , jy het dit bietjie verkeerd gestel . Dit is nie dalk n pos wat iemand anders VERDIEN , maar iemand anders wat in daardie pos moet wees .
Beradering en pleisters plak . Dis al wat die mense kan doen .
Veral glo as dit n pos is wat deur n blanke gevul word en hulle voel dit moet deur n meerderheidskandidaat gevul word.
As daar na sy naam gevra was voor hulle geskiet het ,was dit n beplande moord aanval wat ek glo die straf van die moordenaars swaarder moet maak. life in prison without parole as julle my vra.